Silvio Berlusconi

Silvio Berlusconi (Milano, 29 'e settembre 1936 - Milano, 12 'e giugno 2023) era nu pulítico e mprenditóre 'taliano, chiammato "'o Cavaliere" pe ll'unurificènza 'e Cavaliere dda fatica ca ce retteno ndo 1977. Isso è stato Presidente d' 'o Cunziglio d' 'e meniste d' 'a Repubbreca italiana pe' quatto vòte: 'a primma d"o 10 'e majo 1994 ô 17 'e jennaro 1995, 'a sicónna d"o 11 'e giùgno 2001 ô 23 'e abbrile 2005, 'a terza stésso d"o 23 'e abbrile 2005 'nfin'ô 17 'e majo 2006, e, affinale, 'a quarta d"o 8 'e majo 2008 'fin'ô 12 'e nuvembre 2011. Ô 1975 funnadaje 'a sucietà finanziaria Fininvest e ô 1993 'a sucietà 'e pruduzzione multimediale Mediaset. Isso è, sicónd 'a rivista mericana Forbes, 'o terz' omme cchjù ricco d'Italia, e 'o 118° cchjù ricco ddo munnohttp://www.forbes.com/wealth/billionaires#p_12_s_arank_-1__-1. 

A ottóvre d' 'o 1993 criaje 'o muvimiento pulitico 'e céntro-destr , chiammato  Forza Italia.
Com' omme pulítico stev â Camera dei Deputati d'ô 1994, ll'anno d' 'a primma alezzione sója.

'O Cavaliere è stato pure accusato 'ngoppa cchjù 'e vinte pruceremjénte jurizziari; nisciuno è però fernuto cu' na sentenza definitiva 'e cundanna, pe' assuluzzióne, repenalizzazzióne d' 'e riate cuntistate e prescrizzióne.

Nòte biugràfiche 
Silvio Berlusconi è 'o primmo figlio 'e na famiglia d' 'a vascia burghesia milanese. 'O pate Luigi (Sarònno, 1908 – Milano, 1989) era impiegato 'ngòpp' 'a Banca Rasini, dda quale ô 1957 addivintaje prucuratore ggenerale; 'a madre Rosa Bossi, ritta Rosella (Milano, 1911 – 2008) era na fémmena 'e casa, ex segretaria dda Pirelli. 'A sora Maria Antonietta (Milano, 1943 - 2009) era n'ex ballarina, e 'o frate, Paolo (Milano, 1949), era pur' isso nu 'mprenditóre.

Crisciuto rinto 'o quartiere Isola, a via Volturno, ô 1954 se pigliaje 'a maturità classica ô liceo salesiano Sant'Ambrogio 'e Milano. Aròppe 'a laurea cu' llòde 'e Jurisprudenzia (1961) se mettette in affare acquistann' nu' piezz'e tèrra.
Ô 1964 canuscette Carla Elvira Lucia Dall'Oglio (La Spezia, 1940), ca spusaje 'o 6 'e marzo 1965. Cu' essa avette dduje figlie. Ô 1980, rinto 'o Teatro Manzoni 'e Milano canuscette l'attrice Veronica Lario, 'o nomme d'arte 'e Miriam Bartolini (Bologna, 1956); cu' éssa arrivaje a se spusà ô 1990, aroppe 'o divorzio c' 'a primma muglièra.

 Nutarelle 

 Ducumentarie 
"Sua maestà" Silvio Berlusconi 'e Stéphane Bentura
Citizen Berlusconi - The Prime Minister and the Press d'Andrea Cairola e Susan Gray,PBS (2003)
Viva Zapatero! 'e Sabina Guzzanti (2005)
Quando c'era Silvio - Storia del periodo berlusconiano 'e Beppe Cremagnani, Enrico Deaglio e Ruben Oliva (2006)
Uccidete la democrazia! Memorandum sulle elezioni di aprile 'e Beppe Cremagnani, Enrico Deaglio e Ruben H. Oliva (2006)
Berlusconi, Affaire Mondadori 'e Mosco Boucault (2006)
Videocracy - Basta apparire d' Erik Gandini (2009)
Draquila - L'Italia che trema 'e Sabina Guzzanti (2010)
Silvio Forever 'e Roberto Faenza e Filippo Macelloni (2011)

Berlusconi
Berlusconi